open-index/open-wikipedia-markdown huggingface dataset:
Dream On (τραγούδι, Aerosmith)

Το **Dream On** είναι ένα τραγούδι του αμερικανικού hard rock συγκροτήματος Aerosmith, το οποίο συμπεριλήφθηκε στο ντεμπούτο άλμπουμ τους *Aerosmith*, το 1973. Το τραγούδι γράφτηκε εξ ολοκλήρου από Στίβεν Τάιλερ και ήταν πρακτικά η πρώτη μεγάλη επιτυχία του σχήματος. Το 1973, κυκλοφόρησε και ως single, το οποίο έφτασε έως το νούμερο 59 του αμερικανικού *[[Billboard Hot 100]]*. Το κομμάτι έλαβε μεγάλη επανάληψη στο ραδιόφωνο, όπου παιζόταν πολύ συχνά. 

Ο Τάιλερ δήλωσε αργότερα, ότι σε αυτό το κομμάτι η φωνή δεν έχει επεξεργαστεί καθόλου, σε αντίθεση με τα υπόλοιπα τραγούδια του πρώτου άλμπουμ, καθότι φοβόταν το πώς θα ακούγεται από κασέτα. Το κομμάτι είναι γραμμένο σε Φα ελάσσονα. Από τη στιγμή της κυκλοφορίας του έχει υποστεί μερικές διασκευές, μία από τις πιο γνωστές αυτή του 2002, όταν το διασκεύασε ο Eminem (όχι εξ ολοκλήρου), υπό τον τίτλο Sing for the Moment, και το συμπεριέλαβε και στον δίσκο του *[[The Eminem Show]]*. 

## Παραπομπές


## Εξωτερικοί σύνδεσμοι
* Dream On στο AzLyrics.com

Κατηγορία:Τραγούδια του 1972
Κατηγορία:Singles του 1973
Κατηγορία:Singles του 1976
Κατηγορία:Τραγούδια των Aerosmith
Κατηγορία:Singles της Columbia Records
Κατηγορία:Singles (ντεμπούτο)
Ρακέλ Μορέλ

H **Ρακέλ Μορέλ** (προφορά: [rakel moɾeʎ], *Raquel del Rosario Ruiz Morell*, γενν. 4 Φεβρουαρίου 1959) είναι Μεξικανή ηθοποιός, η οποία έγινε περισσότερο γνωστή από την τηλενουβέλα *[[Εσμεράλντα|Esmeralda]]*.

Γεννήθηκε στη Μορέλια το 1959. Είναι παντρεμένη με τον κινηματογραφιστή Φερνάντο Νέσμε, αλλά δεν έχουν αποκτήσει παιδιά. Ενδιαφέρεται αρκετά για την αστρολογία. Αν και γεννημένη καθολική έχει ασπαστεί την Σερβική Ορθόδοξη Εκκλησία για προσωπικούς λόγους.

## Φιλμογραφία
**Contrato con la muerte* - 1982, ως Ρακέλ
**Seducción* - 1986, ως Μόνικα
**Rosa Salvaje* - 1987/88, ως Παουλίνα
**Amor en Silencio* - 1988, ως Λισμπέτ
**Mi segunda madre* - 1989, ως Ρακέλ
**Amor de nadie* - 1990/91, ως Χίλντα Σάντ
**Milagro y magia* - 1991, ως Γιολάντα
**Mágica juventud* - 1992/93, ως Σουσάνα
**María José* - 1995, ως Νατάλια ντε λα Κρους ντε Καμπουσάνο
**Pobre Niña Rica* - 1995/96, ως Καρόλα Μεδράνο
**[[Εσμεράλντα|Esmeralda]]* - 1997, ως Δόνια Μπλάνκα ντε Βελάσκο ντε Πενιαρρεάλ
**[[Παουλίνα|La usurpadora]]* - 1998, ως Καρολίνα Καρίγιο
**Gotita de amor* - 1998, ως Μπερνάρδα ντε Σαντιάγο
**Locura de amor* - 2000, ως Παουλίνα Ουρτάδο
**Carita de Ángel* - 2000/01, ως Μινέρβα Γκαμπόα ντε Αλβαράδο
**El juego de la vida* - 2001/02, ως Κονσουέλο Ντουάρτε
**Mujer, casos de la vida real* - 2001/03, ως Τερέσα
**Clase 406* - 2002/03, ως Γιολάντα Μποχορκές
**[[Αληθινή αγάπη (τηλενουβέλα, 2003)|Amor Real]]* - 2003, ως Μαρία Κλάρα ντε Ερέδια
**Cero y van 4* - 2004, ως Τερέσα (ταινία)
**Sexo impostor* - 2005, ως Ινές (ταινία)
**Sueños y caramelos* - 2005, ως Ροσάουρα
**Pablo y Andrea* - 2005, ως Έλεν Σλάτερ
**Las Dos Caras de Ana* - 2006/07, ως Ρεμπέκα
**La rosa de Guadalupe* - 2008, ως Χούλια
**Un gancho al corazón* - 2008/09, ως Βοηθός (γκεστ εμφάνιση)
**[[Γυναίκες δολοφόνοι|Mujeres Asesinas 2]]* - 2009, ως Όλγα Μεντόσα, Επεισόδιο: "Λάουρα, Η μπερδεμένη" (Σεζόν:2, Επεισόδιο:3)
**Zacatillo, un lugar en tu corazón* - 2010, ως Κάρμεν
**[[Όταν ερωτεύομαι|Cuando Me Enamoro]]* - 2010/11, ως Αγκάτα Μπελτράν
**[[Ο Θρίαμβος της Αγάπης|Triunfo del amor]]* - 2010/11, ως Νόρμα (γκεστ εμφάνιση)
**Amorcito corazón* - 2011/12, ως Αδελφή Ερνεστίνα
**[[Αληθινή αγάπη|Amores verdaderos]]* - 2012/13, ως Τομασίνα Λάγος
**[[Τρελά ερωτευμένος|De que te quiero, te quiero]]* - 2013/14, ως Ρόσα Βαλντές
**El bienamado* - 2017, ως Χενερόσα Σιενφουέγος Μοντάνιο

## Βραβεία & υποψηφιότητες
### [[Βραβεία TVyNovelas]]

## Παραπομπές


## Εξωτερικοί σύνδεσμοι

*
*Raquel Morell's Facebook account

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Sweet Emotion

To **Sweet Emotion** είναι ένα τραγούδι του αμερικανικού hard rock συγκροτήματος Aerosmith, το οποίο συμπεριλήφθηκε στον δίσκο τους *Toys in the Attic*, του 1975. Τον Μάιο του 1975 κυκλοφόρησε και ως single, το πρώτο από τον εν λόγω δίσκο και πρόκειται για ένα από τα πιο γνωστά τραγούδια του σχήματος. Το κομμάτι γράφτηκε από τους Στίβεν Τάιλερ και Τομ Χάμιλτον. Για την προώθηση του κομματιού είχε γυριστεί και video clip. Το κομμάτι έως και σήμερα θεωρείται επιτυχημένο, καθώς έχει πουλήσει πάνω από 3 εκατομμύρια digital downloads. To περιοδικό *[[Rolling Stone]]*, το συμπεριέλαβε στον κατάλογο του με τα 500 Σπουδαιότερα Τραγούδια όλων των εποχών, κατατάσσοντας το στην 408η θέση.

## Παραπομπές


## Εξωτερικοί σύνδεσμοι
* Sweet Emotion στο YouTube

Κατηγορία:Τραγούδια του 1975
Κατηγορία:Singles του 1975
Κατηγορία:Singles του 1991
Κατηγορία:Τραγούδια των Aerosmith
Κατηγορία:Singles της Columbia Records
Ποταμούλα Αιτωλοακαρνανίας

Με την ονομασία **Ποταμούλα Αιτωλοακαρνανίας** μπορεί να αναφέρονται οι οικισμοί:

* Ποταμούλα Παρακαμπυλίων Αιτωλοακαρνανίας
* Ποταμούλα Μακρυνείας Αιτωλοακαρνανίας
Βάλτερ Μπουχ

Ο **Βάλτερ Μπουχ** (, 24 Οκτωβρίου 1883 – 12 Νοεμβρίου 1949) ήταν Γερμανός στρατιωτικός, πολιτικός και ναζιστής αξιωματούχος. Ως πρόεδρος της Uschla (*Untersuchungs- und Schlichtungsausschuss*, Επιτροπή Διερεύνησης και Διαιτησίας), της πειθαρχικής επιτροπής του Εθνικοσοσιαλιστικού Κόμματος (NSDAP) και πρόεδρος του εσωκομματικού ανώτατου δικαστηρίου, υπήρξε μια από τις πιο ισχυρές προσωπικότητες της Ναζιστικής Γερμανίας. Ως αρχιδικαστής του Ναζιστικού Κόμματος είχε το δικαίωμα να επιβάλει στα μέλη όποια πειθαρχική ποινή έκρινε, μέχρι και την αποπομπή, χωρίς η απόφαση του να μπορεί να αμφισβητηθεί από κανέναν, πλην του Αδόλφου Χίτλερ προσωπικά. Λέγεται ότι ο Μπουχ υπήρξε ένας από τους μόλις τρεις ανθρώπους που είχαν αποκτήσει το προνόμιο να αντιτείνουν στο Φύρερ τις θέσεις τους, σε περίπτωση που δε συμφωνούσαν μαζί του. Ο Μπουχ ήταν πεθερός του Μάρτιν Μπόρμαν, ο οποίος είχε νυμφευθεί την κόρη του Γκέρντα, προκειμένου να ανέλθει στην ιεραρχία του εθνικοσοσιαλιστικού καθεστώτος, μέσω της εισόδου του στο στενό κύκλο του Χίτλερ.

## Παραπομπές


Μ
Κατηγορία:Αυτουργοί του Ολοκαυτώματος στη Γερμανία
Στίβεν Τάιλερ

Ο **Στίβεν Τάιλερ** (αγγλικά: Steven Tyler, 26 Μαρτίου 1948) είναι Αμερικανός τραγουδιστής, τραγουδοποιός, πολυοργανοπαίχτης και πρώην κριτής σε μουσικά τηλεοπτική ριάλιτι. Περισσότερο γνωστός είναι ως ο βασικός τραγουδιστής του βοστονέζικου hard rock συγκροτήματος Aerosmith. Καμιά φορά του αποδίδεται ο τίτλος του "Δαίμονα των Κραυγών"¨, εξ αιτίας των υψηλών συχνοτήτων και της έκτασης της φωνής του. Γνωστός είναι και για την ιδιαίτερη σκηνική του παρουσία. 

Ο Τάιλερ ξεκίνησε να γίνεται γνωστός τη δεκαετία του 1970, μετά από μερικά επιτυχημένα singles, των Aerosmith, όπως το Walk This Way, Dream On και το Sweet Emotion. Κατά την περίοδο αυτή, όμως, ξεκίνησε και τις καταχρήσεις και εξ αιτίας αυτών το συγκρότημα άρχισε να πέφτει. Τον ίδιο δρόμο είχε ακολουθήσει και ο Τζο Πέρι, μέλος του σχήματος, κι έκτοτε τους ονόμασαν Toxic Twins. Το 1986, ο Τάιλερ ολοκλήρωσε την αποτοξίνωση του, και το συγκρότημα έλαβε κι άλλη δημοτικότητα και μετά την επιτυχημένη διασκευή του κομματιού Walk This Way, από τους Run DMC.

Ο Τάιλερ πλέον θεωρείται ένα rock είδωλο. Το περιοδικό *[[Rolling Stone]]*, τον συμπεριέλαβε ανάμεσα στους 100 Σπουδαιότερες Τραγουδιστές όλων των εποχών. Το περιοδικό *Hit Parader*, τον κατέταξε 3ο στον κατάλογό τους με τους 100 Σπουδαιότερους Metal Τραγουδιστές όλων των εποχών. Το 2001, εισήλθε στο Rock and Roll Hall of Fame, με τους Aersomith, ενώ το 2013, αυτός και ο Πέρι, τιμήθηκαν από την ASCAP και εισήλθαν στο Songwriters Hall of Fame.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Aerosmith
Ινδική καστανή μαγκούστα

H **Ινδική καστανή μαγκούστα** (*Herpestes fuscus*) είναι μικρό σαρκοφάγο θηλαστικό της οικογένειας των μαγκουστών (Herpestidae). Μοιάζει πολύ με τη βραχύουρη μαγκούστα της νοτιοανατολικής Ασίας και από κάποιους θεωρείται ότι αποτελέι υποείδος της τελευταίας. Απαντάται στη νοτιοδυτική Ινδία και τη Σρι Λάνκα. Γενικά είναι σπάνιο είδος. 

## Περιγραφή
Η ινδική καστανή μαγκούστα είναι μεγάλη σε σχέση με τα άλλα είδη μαγκουστών στα νότια της οροσειράς των Δυτικών Γκατς. Έχει σκούρο καστανόχρωμο σώμα και πόδια μαύρα. Το μήκος της ουράς φτάνει τα δύο τρίτα του μήκους σώματος και είναι πιο φουντωτή από της μικρής ασιατικής μαγκούστας.

File:Indian Brown Mongoose.jpg|Από τα Δυτικά Γκατς, στην Ινδία
File:Brown mongoose.jpg| Από τα Δυτικά Γκατς, στην Ινδία
File:CynictisMaccarthiaeWolf.jpg|An old illustration of *H. f. maccarthiae*


## Κατανομή
Η ινδική καστανή μαγκούστα είναι ενδημική της νότιας Ινδίας (κυρίως στα Δυτικά Γκατς) και της Σρι Λάνκα. Ωστόσο έχει ανακαλυφθεί ένας ακμάζων πληθυσμός στη νήσο Βίτι Λέβου των Φίτζι.

## Παραπομπές


## Εξωτερικοί σύνδεσμοι

Κατηγορία:Ερπηστίδες
Κατηγορία:Θηλαστικά της Ασίας
Der Hölle Rache kocht in meinem Herzen

**Der Hölle Rache kocht in meinem Herzen** (ή, απλά,  Der Hölle Rache) είναι άρια που τραγουδιέται από τη Βασίλισσα της Νύχτας, στο δεύτερο μέρος της όπερας του Μότσαρτ, *[[Ο Μαγικός Αυλός]]* (*Die Zauberflöte*). Το θέμα της άριας είναι η εξαγριωμένη Βασίλισσα, που τοποθετηθεί μαχαίρι στα χέρια της κόρης της Παμίνα και την εξωθεί στο να δολοφονήσει τον Ζαράστρο, εχθρό της Βασίλισσας, ρίχνοντας κατάρες και πόνο στην κόρη της, αν αρνηθεί. Η "Der Hölle Rache" είναι μία από τις γνωστότερες άριες στην ιστορία της όπερας, αξιομνημόνευτη για το γρήγορο βήμα της και την απειλητική μεγαλοπρέπεια της. Η πρώτη τραγουδίστρια που ερμήνευσε την άρια ήταν η Ζοζέφα Βέμπερ, νύφη του Μότσαρτ, η οποία ήταν 32 ετών κατά αυτήν την εποχή. 

## Λιμπρέτο
Τα λόγια της όπερας γράφτηκαν από τον Εμάνουελ Σικανέντερ, ο οποίος έγραψε και ολόκληρο τον Μαγικό Αυλό. Τα πρωτότυπα λόγια:

Der Hölle Rache kocht in meinem Herzen,
Tod und Verzweiflung flammet um mich her!
Fühlt nicht durch dich Sarastro Todesschmerzen,
so bist du meine Tochter nimmermehr.

Verstoßen sei auf ewig,
verlassen sei auf ewig,
zertrümmert sei'n auf ewig
alle Bande der Natur.

wenn nicht durch dich Sarastro wird erblassen!
Hört, hört, hört, Rachegötter, hört, der Mutter Schwur!

## Μουσική

Η άρια είναι γραμμένη σε Ρε ελάσσονα και αποδίδεται με φλάουτα, όμποε, φαγκότα, κόρνες και τρομπέτες. Επίσης, συνοδεύεται από τιμπάνια και έγχορδα. Η συγκεκριμένη άρια θεωρείται αρκετά απαιτητική καθώς η έκταση της τραγουδίστριας θα πρέπει να φτάνει από τη Φα4 έως και τη Φα6 και προϋποθέτει υψηλή τεστιτούρα.

## Βιβλιγραφία
*Deutsch, Otto Erich (1965) *Mozart: A Documentary Biography*. Stanford University Press.
**La Flûte enchantée*, L'Avant-scène opéra, Paris, janvier 1976, 130 p.

## Εξωτερικοί σύνδεσμοι
*Παρτιτούρα στο DME.at
*

Κατηγορία:Συνθέσεις του Βόλφγκανγκ Αμαντέους Μότσαρτ
Κατηγορία:Συνθέσεις σε Ρε ελάσσονα
Κατηγορία:Εκδίκηση στη μυθοπλασία
Κατηγορία:Περιεχόμενα του Voyager Golden Record
Ντιάνα Νταμράου

Η **Ντιάνα Νταμράου** (γερμανικά: *Diana Damrau*, 31 Μαΐου 1971) είναι Γερμανίδα σοπράνο της όπερας, η οποία είναι Κammersängerin της Βαυαρικής Κρατικής Όπερας. Γεννημένη στο Γκένσπουργκ, ξεκίνησε τις μουσικές σπουδές της στο Hochschule für Musik Würzburg. Κατά τη διάρκεια των σπουδών της ανέπτυξε οίδημα στις φωνητικές χορδές της. Μετά από πολλές γνωματεύσεις ιατρών, τελικά αποφάσισε να αποφύγει την εγχείρηση και ακολούθησε εναλλακτικούς τρόπους θεραπείας. 

Οι πρώτες της εμφανίσεις  στην όπερα έγινε στο Εθνικό Θέατρο του Μάνχεϊμ και της Όπερας της Φρανκφούρτης. Έκτοτε, απέκτησε διεθνή φήμη κι έχει εμφανιστεί στην Κρατική όπερα της Βιέννης και στην Metropolitan Opera της Νέας Υόρκης, μεταξύ άλλων. Ένας από τους πιο γνωστούς της ρόλους στην όπερα είναι ως η Βασίλισσα της Νύχτας του *[[Ο Μαγικός Αυλός|Μαγικού Αυλού]]*, του Μότσαρτ. Είναι παντρεμένη με τον Γάλλο βαρύτονο Νικολά Τεστέ κι έχουν δύο παιδιά. 

Η Νταμράου έχει ένα πολύ μεγάλο ρεπερτόριο, ενώ παραστάσεις της έχουν ηχογραφηθεί και βιντεοσκοπηθεί. Είναι μία πολυβραβευμένη σοπράνο, με τις βραβεύσεις να ξεκινούν από το 1999, όταν έλαβε βραβείο στον 7ο Διεθνή Διαγωνισμό στο Μότσαρτ. Έκτοτε έλαβε κι άλλα βραβεία και τιμές, όπως το 2014, που ονομάστηκε Τραγουδίστρια της Χρονιάς στα Διεθνή Βραβεία Όπερας.
## Παραπομπές

## Εξωτερικοί σύνδεσμοι
* Diana Damrau official website
* "In einer Reihe mit den ganz Großen" by (kih), *[[Augsburger Allgemeine]]* (2 November 2010) 
* Diana Damrau: schedule at Operabase
* 

Κατηγορία:Υψίφωνοι
Κατηγορία:Γερμανοί τραγουδιστές όπερας
Ιωάννης Βουτσινάς

Ο **Ιωάννης Βουτσινάς** (1834–1902) ήταν Έλληνας λόγιος και δημοσιογράφος. Υπήρξε επίσης ο χρηματοδότης του *Βουτσιναίου* ποιητικού διαγωνισμού από το 1872 έως το 1876.

## Βιογραφικά στοιχεία
Γεννήθηκε το 1834 στην Οδησσό και είχε καταγωγή από την Κεφαλονιά. Σε νεαρή ηλικία μετακόμισε στην Ερμούπολη της Σύρου όπου ολοκλήρωσε την εγκύκλια εκπαίδευσή του. Συνέχισε πραγματοποιώντας εμπορικές σπουδές σε Αθήνα και Παρίσι, και επέστρεψε στην Οδησσό όπου ασχολήθηκε με το εμπόριο. Ξεκίνησε να αρθρογραφεί στην εφημερίδα *Αγγελιοφόρος* της Οδησσού, καταπιανόμενος συνήθως με το Κρητικό ζήτημα. Είχε έντονη αγάπη για τα γράμματα και χρηματοδότησε φιλολογικούς και λογοτεχνικούς διαγωνισμούς. Εμπνεύστηκε και χρηματοδότησε τον πρώτο θεατρικό διαγωνισμό στη Ρωσία και διάφορους φιλολογικούς διαγωνισμούς στην Κωνσταντινούπολη. Απεβίωσε το 1902 στην Οδησσό.

## Παραπομπές


Κατηγορία:Έλληνες λόγιοι του 19ου αιώνα
Κατηγορία:Έλληνες δημοσιογράφοι του 19ου αιώνα
Ψεύτης ήλιος

Το ***Ψεύτης ήλιος*** (πρωτότυπος τίτλος: ***Utomlyonnye solntsem***, ***Утомлённые солнцем***) είναι ρωσική ταινία του 1994 σε σκηνοθεσία του Νικήτα Μιχαλκόφ.

## Πλοκή
Το καλοκαίρι του 1936 ο Σεργκέι Κοτόφ μαζί με τη σύζυγό του Μαρούσα και την κόρη του Νάντια παραθερίζουν στην εξοχή. Ξαφνικά οι χωρικοί τον καλούν να επέμβει καθώς σοβιετικά τανκς επιχειρούν να καταστρέψουν το σιτάρι. Όταν ο Κοτόφ καταφθάνει τα τανκς υποχωρούν, καθώς είναι πρόσωπο με κύρος ως παλαιός μπολσεβίκος και ήρωας του Ρωσικού Εμφυλίου Πολέμου.

Στη συνέχεια πηγαίνουν στο σπίτι της οικογένειας της Μαρούσα. Μία μέρα τους επισκέπτεται ο Μίτια, ο οποίος είναι πρώην ευγενής και αντικομμουνιστής. Ο Μίτια ήταν αρραβωνιαστικός της Μαρούσα και παρουσιάζεται στη Νάντια ως θείος. Ωστόσο ο Μίτια δουλεύει στην NKDV και έχει έρθει με σκοπό να εκδικηθεί τον Κοτόφ καθώς στο παρελθόν τον είχε στρατολογήσει στη Τσεκά. Από την άλλη ο Κοτόφ πιστεύει ότι θα σωθεί λόγω της σχέσης του με τον Ιωσήφ Στάλιν.

Ο Κοτόφ συλλαμβάνεται και καταδικάζεται σε θάνατο ενώ ο Μίτια αυτοκτονεί. Η Μαρούσια συλλαμβάνεται και πεθαίνει στα Γκουλάγκ και η Νάντια ελευθερώνεται και εργάζεται ως δασκάλα.

## Διανομή
*Όλεγκ Μενσίκοφ ως Ντιμίτρι (Μίτια)
*Νικήτα Μιχαλκόφ ως Σεργκέι Πέτροβις Κοτόφ
*Ναντέζντα Μιχαλκόβα ως Νάντια
*Ινγκεμπόργκα Νταπκουνάιτε ως Μαρούσα

## Βραβεία/Διακρίσεις
Η ταινία κέρδισε το Όσκαρ Καλύτερης Ξενόγλωσσης Ταινίας στα 67α βραβεία της Ακαδημίας. Επιπλέον, κέρδισε το Μέγα Βραβείο και το Βραβείο της Οικουμενικής Επιτροπής στο φεστιβάλ των Καννών.

Επίσης, ήταν υποψήφια για το Βραβείο BAFTA Καλύτερης Μη Αγγλόφωνης Ταινίας.

## Παραπομπές


Κατηγορία:Ταινίες του 1994
Κατηγορία:Ρωσόφωνες ταινίες
Κατηγορία:Ρωσικές ταινίες
Κατηγορία:Ρωσικές δραματικές ταινίες
Κατηγορία:Ρωσικές ιστορικές ταινίες
Κατηγορία:Γαλλικές ταινίες της δεκαετίας 1990
Κατηγορία:Γαλλικές δραματικές ταινίες
Κατηγορία:Γαλλικές ιστορικές ταινίες
Κατηγορία:Ταινίες τοποθετημένες στη Ρωσία
Κατηγορία:Νικητές Μέγα Βραβείου Φεστιβάλ Καννών
Κατηγορία:Όσκαρ Καλύτερης Ξενόγλωσσης Ταινίας
Ώρα στην Τσεχία

Η **ώρα στην [[Τσεχία]]** είναι η Ώρα Κεντρικής Ευρώπης (τσεχικά: Středoevropský čas, SEČ: UTC+01:00) και η Θερινή Ώρα Κεντρικής Ευρώπης (τσεχικά: Středoevropský letní čas, SELČ: UTC+02:00). Η θερινή ώρα χρησιμοποιείται από τις 2 π.μ. την τελευταία Κυριακή του Μαρτίου έως τις 3 π.μ. την τελευταία Κυριακή του Οκτωβρίου. Η Τσεχική Δημοκρατία χρησιμοποιεί την Ώρα Κεντρικής Ευρώπης από το 1979. Μέχρι το 1993, όταν η Τσεχοσλοβακία χωρίστηκε στην Τσεχική Δημοκρατία και τη Σλοβακία, επίσης χρησιμοποιούταν η Ώρα Κεντρικής Ευρώπης και τη Θερινή Ώρα Κεντρικής Ευρώπης. Μετά τους καλοκαιρινούς μήνες, η ώρα στην Τσεχία μετατοπίζεται κατά μία ώρα πίσω στην Ώρα Κεντρικής Ευρώπης. Όπως και στα περισσότερα κράτη στην Ευρώπη, η θερινή ώρα χρησιμοποιείται στην Τσεχία, όπου η ώρα μετατοπίζεται προς τα εμπρός κατά μία ώρα, δύο ώρες μπροστά από την Ώρα Γκρίνουιτς.

## Βάση δεδομένων ζώνης ώρας
Στην βάση δεδομένων ζώνης ώρας IANA ώρας η Τσεχία εκπροσωπείται από το Europe/Prague.

## Δείτε επίσης
* Κατάλογος ζωνών ώρας ανά χώρα
* Κατάλογος χωρών ανά μετατόπιση UTC

## Παραπομπές


## Εξωτερικοί σύνδεσμοι
* Τρέχουσα ώρα στην Τσεχία
* Ζώνη ώρας και θερινή ώρα στην Τσεχία
* Τρέχουσα τοπική ώρα στην Τσεχία
* Ζώνη ώρας στην Τσεχία

Ωρα
Τσεχια
Complicated (τραγούδι, Αβρίλ Λαβίν)

Το **Complicated** είναι ένα τραγούδι της Καναδέζας τραγουδίστριας Αβρίλ Λαβίν, το οποίο συμπεριλήφθηκε στον ντεμπούτο δίσκο της *Let Go*, το 2002. Την ίδια χρονιά κυκλοφόρησε και ως single, το ντεμπούτο single της και κατ'επέκταση και το πρώτο από τον εν λόγω δίσκο. Το κομμάτι γράφτηκε από την Λαβίν και τους The Matrix.

Το single έλαχε μεγάλης επιτυχίας, τερματίζοντας στο νούμερο 1 των γαλλικών, των αυστραλιανών, αυστριακών, των καναδικών, των βραζιλιάνικων, των ιρλανδικών, των μεξικανικών, των νεοζηλανδικών, των ιρλανδικών και των νορβηγικών charts, μεταξύ άλλων. Στα αμερικανικά *[[Billboard Hot 100]]*, έφτασε στο νούμερο 2, ενώ στα Adult Top 40 και στα Mainstream Rock, έφτασε στο νούμερο 1. Κι έγινε πλατινένιο σε Νορβηγία, Νέα Ζηλανδία, Βραζιλία και στην Αυστραλία έγινε δις πλατινένιο.

Για την προώθηση του τραγουδιού κυκλοφόρησε και video clip, το οποίο έλαβε MTV Video Music Award Καλύτερου Νέου Καλλιτέχνη. Στα βραβεία Juno, έλαβε το βραβείο Καλύτερο Single της Χρονιάς. Το 2003, υπήρξε και υποψήφιο για Grammy, στις κατηγορίες Best Female Pop Vocal Performance και Song of the Year, χωρίς όμως να κερδίσει σε καμία. Έως και σήμερα είναι ένα από τα γνωστότερα κομμάτια της Λαβίν. Το 2009, το περιοδικό *[[Rolling Stone]]*, το συμπεριέλαβε στον κατάλογό του με τα Σπουδαιότερα Single της Δεκαετίας. Ενώ το περιοδικό *Blender*, το τοποθέτησε 197ο στο κατάλογό του με τα *500 Σπουδαιότερα Τραγούδια από τότε που Γεννήθηκες*.

## Παραπομπές

## Εξωτερικοί σύνδεσμοι
*"Complicated" music video
*Avril Lavigne's official site

Κατηγορία:Τραγούδια του 2002
Κατηγορία:Singles του 2002
Κατηγορία:Τραγούδια της Αβρίλ Λαβίν
Κατηγορία:Singles της Arista Records
Κατηγορία:Singles (ντεμπούτο)
Επαρχία Λέφκε

Η **Επαρχία Λέφκε** () είναι επαρχία της μη αναγνωρισμένης Τουρκικής Δημοκρατίας της Βόρειας Κύπρου. Πρωτεύουσά της είναι η Λεύκα (στα τουρκικά Λέφκε).

Αποτέλεσε υποεπαρχία της Επαρχίας Γκιουζέλιουρτ από το 1998 (όταν η συγκεκριμένη επαρχία αποσπάστηκε από την Επαρχία Λεφκόσα) έως τις 27 Δεκεμβρίου 2016. Στις 27 Δεκεμβρίου 2016, η «Συνέλευση της Δημοκρατίας» ομόφωνα υπερψήφισε την απόσπαση της Λέφκε, καθιστώντας την ως την έκτη επαρχία.

Κατά την απογραφή του 2011, ο πληθυσμός της ανέρχονταν σε 11.091 κατοίκους, αποτελώντας ποσοστό 3,9% επί του συνόλου του πληθυσμού της ΤΔΒΚ.

## Παραπομπές

Λεφκε
Περιστερωνάρι

Το **Περιστερωνάρι** () είναι χωριό στην βορειοδυτική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Λευκωσίας. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Λευκωσίας
Φύλλο Καρδίτσας

Το **Φύλλο** είναι πεδινό χωριό της Θεσσαλίας στην Καρδίτσα, σε υψόμετρο 95 μέτρων.

## Γενικά στοιχεία
Το Φύλλο βρίσκεται στα δυτικά όρια του νομού Καρδίτσας με το νομό Λάρισας και το διασχίζει ο ποταμός Ενιπέας (Θεσσαλικός). Κοντά στον ποταμό, βρίσκεται και το Φύλλιον Όρος ή Δογατζής. Το Φύλλο έχει έκταση 24.194 στρεμμάτων. Απέχει 10 χιλιόμετρα ΝΑ. από τον Παλαμά, 27 χιλιόμετρα Α.-ΒΑ. από το κέντρο της Καρδίτσας και 35 χιλιόμετρα ΝΔ. από τη Λάρισα. 

Η παλιά ονομασία από την εποχή της τουρκοκρατίας ήταν *Σαμπαλή* ή *Σαμπαλί* και έτσι αναφέρεται επίσημα το 1883 στο ΦΕΚ 126Α-02/04/1883 να προσαρτάται στον τότε δήμο Φύλλου που ανήκε στο νομό Τρικκάλων. Το 1930 με το ΦΕΚ 251Α-24/07/1930 μετονομάζεται σε Φύλλον και το 1944 αποσπάται από το νομό Τρικκάλων στο νομό Καρδίτσης. Σύμφωνα με το σχέδιο Καλλικράτης μαζί με τον Αμπελώνα αποτελούν την τοπική κοινότητα Φύλλου που υπάγεται στη δημοτική κοινότητα Φύλλου του δήμου Παλαμά και σύμφωνα με την απογραφή 2011 έχει ως κοινότητα πληθυσμό 678 κατοίκους, ενώ ως οικισμός 555.

## Παραπομπές


Κατηγορία:Χωριά της περιφερειακής ενότητας Καρδίτσας
Κατηγορία:Δήμος Παλαμά
Ποταμός του Κάμπου

Ο **Ποταμός του Κάμπου** () είναι συνοικία της κοινότητας Καραβοστάσι που υπάγεται διοικητικά στην Επαρχία Λευκωσίας.

Το έδαφος της συνοικίας και γενικότερα της κοινότητας Καραβοστάσι ανήκει εκ του νόμου (de jure) στην Κυπριακή Δημοκρατία. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Τοποθεσία
Στα δυτικά και νότια συνορεύει με τη Γαλήνη, στα νοτιοανατολικά με την Αμπελικού και στα ανατολικά με τους Σόλους. Το βόρειο τμήμα της διοικητικής του έκτασης είναι παραθαλάσσιο.

## Παραπομπές


## Πηγές
*

Κατηγορία:Καραβοστάσι Λευκωσίας
Αναλιόντας

Ο **Αναλιόντας** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Πηγές
*

## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Μπονταίικα Αχαΐας

Τα **Μπονταίικα**, όπως είναι η ονομασία στην καθομιλουμένη, ή **Μπουταίικα**, όπως είναι η επίσημη ονομασία, είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Σαγαίικων, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως τμήμα του πρώην δημοτικού διαμερίσματος Σαγαίικων.

## Ιστορικά στοιχεία
Οι κάτοικοί του προήλθαν από οικογένειες από τα γειτονικά Σαγαίικα, οι οποίες μετοίκησαν στην περιοχή μετεπανασταστικά προερχόμενες από τους οικισμούς του Μποντιά στο Παναχαϊκό. Αναφέρονται και με την ονομασία "Καράτσι", από το παλιό ομώνυμο χωριό, το οποίο απογράφτηκε τελευταία φορά το 1896, όταν και ξεκίνησε η απογραφή των Μπονταίικων ως οικισμός.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μπονταίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μπουταίικων Αχαΐας. eetaa.gr. Ανακτήθηκε: 22/12/2017.
* Ε.Ε.Τ.Α.Α. - Διοικητικές μεταβολές Κοινότητας Σαγαίικων Αχαΐας. eetaa.gr. Ανακτήθηκε: 29/10/2017.

Κατηγορία:Δήμος Μόβρης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Βεατρίκη της Βουργουνδίας (αποσαφήνιση)

* Βεατρίκη Α΄ των Ιβρέα 1143-1184, κόμισσα της Βουργουνδίας
* Βεατρίκη Β΄ των Χοενστάουφεν 1193-1231, κόμισσα της Βουργουνδίας (εγγονή της προηγούμενης)
Γερουσαίικα Αχαΐας

Τα **Γερουσαίικα** είναι πεδινός οικισμός του Νομού Αχαΐας, αποτελεί τμήμα της Τοπικής Κοινότητας Σαγαίικων, και σύμφωνα με το Πρόγραμμα «Καλλικράτης» από 1/1/2011 ανήκει στον Δήμο Δυτικής Αχαΐας. Την περίοδο 1997-2010, βάσει του Σχεδίου «Καποδίστριας», ανήκε στον πρώην Δήμο Μόβρης ως τμήμα του πρώην Δημοτικού διαμερίσματος Σαγαίικων.

## Γενικά στοιχεία
Η ονομασία του οικισμού είναι ανθρωπονυμικό, από το επίθετο του κτηματία και σταφιδέμπορου Θεμιστοκλή Γερούση, που είχε στα μέσα του 19ου αιώνα υποδειγματικό αγρόκτημα στην περιοχή. Στη σύγχρονη εποχή πρόκειται στην ουσία για συνοικισμό των Σαγαίικων, στον οποίο κατοικεί μεγάλος αριθμός Ρομά.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές-υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004, ISBN 960-86704-8-9

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, 3η έκδ., λήμμα Γερουσαίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Γερουσαίικων Αχαΐας. eetaa.gr. Ανακτήθηκε: 22/12/2017.
* Ε.Ε.Τ.Α.Α. - Διοικητικές μεταβολές Κοινότητας Σαγαίικων Αχαΐας. eetaa.gr. Ανακτήθηκε: 29/10/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μόβρης
Κατηγορία:Δήμος Δυτικής Αχαΐας
Σοβιετική Στρατιωτική Διοίκηση στη Γερμανία

Η **Σοβιετική Στρατιωτική Διοίκηση στη Γερμανία** (γερμανικά: *Sowjetische Militäradministration in Deutschland*, SMAD, ρωσικά: Советская военная администрация в Германии) ήταν μετά το Β΄ Παγκόσμιο Πόλεμο, η ανώτατη εξουσία κατοχής και επομένως *de facto* κυβέρνηση στη Σοβιετική ζώνη κατοχής (SBZ) της Γερμανίας από τον Ιούνιο του 1945 μέχρι τη μεταφορά της διοικητικής κυριαρχίας στην κυβέρνηση της Λαϊκής Δημοκρατίας της Γερμανίας στις 10 Οκτωβρίου 1949.

## Παραπομπές


## Εξωτερικοί σύνδεσμοι

* Nachkriegsjahre, Lebendiges Museum Online

Κατηγορία:Ένοπλες Δυνάμεις της Σοβιετικής Ένωσης
Κατηγορία:Ιστορία της Γερμανίας
Όσθριθ

Η **Όσθριθ** (*Osthryth*, πέθανε το 697) βασίλισσα της Μερκίας ως σύζυγος του Έθελρεντ της Μερκίας ήταν κόρη του Οσουί της Νορθουμβρίας και της δεύτερης συζύγου Έανφλεντ, δολοφονήθηκε από τους ευγενείς της Μερκίας. Η Όσθριθ δεν ήταν η μοναδική πριγκίπισσα από τον βασιλικό Οίκο της Νορθουμβρίας που έγινε βασίλισσα της Μερκίας, η αδελφή της Άλφλιντ παντρεύτηκε τον Πεάντα της Μερκίας (654 - 656).  Μετά τον θάνατο του Πεάντα η αδελφή της κατηγορήθηκε ότι τον δηλητηρίασε και αναγκάστηκε να δραπετεύσει στο Φλάντμπουρι του Γούστερσαϊρ το οποίο πήρε το όνομα του με την ερμηνεία *"οχυρό της Φλίντ"*. Την δεκαετία του 690 ο Έθελρεντ παραχώρησε το Φλάντμπουρι στον Όφτφορ επίσκοπο του Γούστερ προκειμένου να ιδρύσει μοναστηριακές εγκαταστάσεις. Η παραχώρηση αυτή αμφισβητήθηκε αργότερα από τον Έθελχιρντ βασιλιά του Γούστερ και γιο του Οσέρ με τον ισχυρισμό ότι ο Έθελρεντ δεν είχε δικαίωμα να παραχωρήσει το Φλάντμπουρι επειδή ήταν περιουσία της Όσθριθ, ο Έθελχιρντ το διεκδίκησε σαν κληρονομιά του.  Ο Έθελρεντ και η Όσθριθ έκαναν μεγάλες δωρεές στο αβαείο του Μπάρντνει στο Λινκολνσάιρ, η Όσθριθ ανέλαβε τις περισσότερες πρωτοβουλίες για να μεταφερθούν τα οστά του θείου της στο αβαείο και για την αγιοποίηση του. Μερικά χρόνια αργότερα επειδή την χήρα του Όσβαλντ Κίνεμπουρ να πάρει το πέπλο της μοναχής.

## Δολοφονία

Η Όσθριθ βρέθηκε στην δύσκολη κατάσταση να αντιμετωπίσει πολλές εμφύλιες διαμάχες στην οικογένεια της, σε μάχη εναντίον του αδελφού της Έγκφριθ της Νορθουμβρίας και του συζύγου της σκοτώθηκε ο μικρότερος αδελφός της Έλφγουιν της Ντέιρα (679). Ο Βέδας αναφέρει σχετικά με τον Έλφγουιν ότι ήταν "ένας νέος 18 ετών πολύ αγαπητός και στα δυο βασίλεια του οποίου ο βασιλιάς της Μερκίας Έθελρεντ είχε παντρευτεί την αδελφή". 
Ο φόνος της Όσθριθ από ευγενείς της Μερκίας (697) είναι ανεξήγητη σύμφωνα με την πλειοψηφία των ιστορικών πηγών. Η Ανν Ουίλιαμς αναφέρει ότι η αιτία της δολοφονίας βρισκόταν στην εχθρότητα που υπήρχε ανάμεσα στους κατοίκους της Μερκίας και της Νορθουμβρίας. Ο Κίρμπι γράφει ότι έγινε για εκδικητικούς λόγους χάρη της αδελφής της η οποία είχε δηλητηριάσει τον Πεάντα. Ο Φίνμπεργκ με την σειρά του γράφει ότι η ίδια και ο ευγενής της Οσέρ έγινε ύποπτος ότι προσπάθησε να φέρει το βασίλειο του Γούστερ υπό την κυριαρχία της Μερκίας. 
Η Όσθριθ τάφηκε στο αβαείο του Μπάρντνει, ήταν η μητέρα του Κέολρεντ της Μερκίας. 
  
## Παραπομπές
 		


## Πηγές

*Ann Williams, 'Osthryth', in Ann Williams et al, eds, A Biographical Dictionary of Dark Age Britain, Seaby, 1991
*Bede, The Ecclesiastical History of the English People (1994)
*D. P. Kirby, The Earliest English Kings, Routledge, 1991
*H.P.R.Finberg, The Early Charters of the West Midlands (Leicester 1961)
*Kelly, F. E. (2004). "Osthryth (d. 697)"

## Εξωτερικοί σύνδεσμοι

*Αγγλοσαξωνικό χρονικό S 76

Κατηγορία:Βασιλικός Οίκος της Νορθουμβρίας
Ντάντο της Πόμπια

Ο **Ντάντο**, ιταλ. Dado (απεβ. 980) από τον Οίκο της Ιβρέας ήταν κόμης της Πόμπια (967-980).

## Βιογραφία
Ήταν γιος του Αμεδαίου Α΄ της Ιβρέας, ή των αδελφών του Άνσκαρ δούκα του Σπολέτο ή Βερεγγάριου Β΄ της Ιβρέας, ή του Άνταλμπερτ κόμη της Πόμπια.

Μάλλον ήταν ανιψιός τού Βερεγγάριου Β΄ της της Ιταλίας. Το 967 έγινε κόμης της Πόμπια, στη Νοβάρα του Πεδεμοντίου. Το 980 απεβίωσε και τον διαδέχθηκε ο γιος του Αμεδαίος.

## Οικογένεια
Νυμφεύτηκε μία εγγονή του Αρδουίνου του *Φαλακρού*, μαργράβου του Τορίνο και είχε τέκνα:
* Γιλβέρτος, κόμης του Μπιανντράτε.
* Αρντουίνο 955-1015, μάργραβος της Ιβρέας και βασιλιάς της Λομβαρδίας ("Ιταλίας").
* Αμεδαίος, κόμης της Πόμπια.

## Πρόγονοι

## Αναφορές


Κατηγορία:Οίκος της Ιβρέας
Αρντουίνο της Ιβρέας

Ο **Αρντουίνο**,  ιταλ. Arduino (955  14 Δεκεμβρίου 1015) από τον Οίκο της Ιβρέας ήταν μαργράβος της Ιβρέας (π. 900-1015) και βασιλιάς της Λομβαρδίας («Ιταλίας») το διάστημα 1002-1014.

## Βιογραφία
Ήταν γιος του Ντάντο κόμη της Πόμπια, περιοχής στη Νοβάρα του Πεδεμοντίου. Γεννήθηκε στην Πόμπια την περίοδο που η Λομβαρδία αγωνιζόταν για την ανεξαρτησία της από τον βασιλιά της Γερμανίας. Ο Όθων Α΄ της Γερμανίας κατέλαβε τη Λομβαρδία το 961 και εκθρόνισε τον Βερεγγάριο Β΄ της Ιταλίας, μεγάλο θείο του Αρντουίνο. Ο τελευταίος ήταν 6 ετών τότε· το 990 έγινε μαργράβος της Ιβρέας και το επόμενο έτος κόμης του Ιερού Παλατιού του Λατερανού, ανακτόρου του πάπα.

Το 1002 απεβίωσε ο Όθων Γ΄ (εγγονός του Όθωνα Α΄) και οι ευγενείς της Λομβαρδίας εξέλεξαν τον Αρντουίνο ως βασιλιά τους στη βασιλική του Σαν Μικέλε Ματζόρε της Παβίας· ήταν ο μετά από 41 έτη διάδοχος του Βερεγγάριου Β΄. Ο Αρντουίνο υποστηρίχθηκε αρχικά από τον αρχιεπίσκοπο του Μιλάνου.

Τον Όθωνα Γ΄ διαδέχθηκε ο 2ος εξάδελφός του Ερρίκος Β΄ της Γερμανίας, που αντιτέθηκε στον Αρντουίνο. Το 1004 εισέβαλε στην Ιταλία, νίκησε τον Αρντουίνο και στέφθηκε βασιλιάς της Λομβαρδίας στην Παβία, την κεντρική πόλη της Βόρειας Ιταλίας. Όταν όμως επέστρεψε στη Γερμανία, ο Αρντουίνο ανέκτησε την εξουσία του.

Δέκα έτη μετά ο Ερρίκος Β΄ εισέβαλε πάλι στην Ιταλία και ανακηρύχθηκε βασιλιάς της Γερμανίας στη Ρώμη. Ο Αρντουίνο τελικά πιέστηκε να αποποιηθεί του τίτλου του και απεβίωσε το επόμενο έτος στο αββαείο Φρουτουάρια. Έτσι έληξε η ανεξαρτησία της Λομβαρδίας («Ιταλίας»)· ο επόμενος βασιλιάς της θα είναι το 1861 με την Ενοποίηση της Ιταλίας.

## Οικογένεια
Νυμφεύτηκε τη Μπέρτα, μάλλον κόρη του Ότμπερτ Β΄ μαργράβου του Μιλάνου και είχε τέκνα:
* Αρντουίνο/Αρντιτσίνο.
* Όττο/Όθων.
* Γκίλμπερτ/Γιλβέρτος.

## Πρόγονοι

## Παραπομπές


## Πηγές
* Arnaldi, Girolamo (1962). "Arduino, re d'Italia". Dizionario Biografico degli Italiani. 4. Rome: Istituto dell'Enciclopedia Italiana.

Κατηγορία:Οίκος της Ιβρέας
Ergo (ασφαλιστικός όμιλος)

Η **ERGO** είναι όμιλος ασφαλιστικών εταιρειών που ανήκει στην Munich Re. Ιδρύθηκε το 1997 και έχει έδρα το Ντίσελντορφ. Η ERGO είναι ένας από τους μεγαλύτερους ασφαλιστικούς ομίλους στην Ευρώπη. Λειτουργεί σε περισσότερες από 30 χώρες, ειδικά στην Ευρώπη και την Ασία. Στην Ευρώπη, η ERGO ισχυρίζεται ότι είναι ο νούμερο 1 στους τομείς ασφάλισης υγείας και νομικών εξόδων, ενώ στην εγχώρια αγορά της Γερμανίας είναι μεταξύ των ηγετών της αγοράς. Έχει πάνω από 40.000 εργαζόμενους πλήρους απασχόλησης. Με έσοδα ύψους 18 δισ. ευρώ, η ERGO προσφέρει διάφορα είδη ασφαλιστικών και λοιπών υπηρεσιών. Η ERGO και οι εταιρείες της ισχυρίζονται ότι έχουν 40 εκατομμύρια πελάτες, εκ των οποίων 20 εκατομμύρια στη Γερμανία. Η Munich Re κατέχει μερίδιο 99,69% της ERGO.

## Ιστορία

Η ERGO Group AG δημιουργήθηκε στα τέλη του 1997 από τη συγχώνευση της Victoria Holding AG και της Hamburg-Mannheimer AG. το τελευταίο εξελίχθηκε από την εταιρία ασφάλισης ζωής του Αμβούργου-Mannheimer-Gruppe της Αμβούργου-Mannheimer Versicherungs-AG.

## Κύριες δραστηριότητες

Ο όμιλος ERGO είναι μία από τις μεγαλύτερες γερμανικές ασφαλιστικές εταιρείες. Οι δραστηριότητές του περιλαμβάνουν την ασφάλεια ζωής, την ασφάλιση υγείας, την ασφάλιση ζημιών και ασφάλισης αστικής ευθύνης, ασφάλιση νομικής προστασίας, ταξιδιωτική ασφάλιση και χρηματοπιστωτικές υπηρεσίες. Οι κύριες δραστηριότητες του ομίλου επικεντρώνονται σε ιδιώτες πελάτες, εταιρικά συνταξιοδοτικά συστήματα και μεσαίου μεγέθους επιχειρήσεις. Στην Ευρώπη, η ERGO είναι η πρώτη στον τομέα της ασφάλισης υγείας και νομικών εξόδων. στην εγχώρια αγορά της Γερμανίας η ERGO ισχυρίζεται ότι ανήκει στους ηγέτες της αγοράς σε όλες τις επιχειρηματικές δραστηριότητες.
## Εξωτερικοί σύνδεσμοι
*ergo.com

Κατηγορία:Επιχειρήσεις της Γερμανίας
Γκυ της Ιβρέας

Ο **Γκυ** (ιταλ.: *Guido d'Ivrea*, 940 - 25 Ιουνίου 965), από τον Οίκο της Ιβρέας ήταν μάργραβος της Ιβρέας (950-965).

## Βιογραφία
Ήταν ο δευτερότοκος γιος του Βερεγγάριου Β΄ μαργράβου της Ιβρέας και βασιλιά της Λομβαρδίας ("Ιταλίας") και της Βίλλα των Μποζονιδών, κόρης του Μπόζο μαργράβου της Τοσκάνης. Αδέλφια του ήταν ο Άνταλμπερτ και ο Κορράδος.

Το 950 ο πατέρας του όρισε τον Άνταλμπερτ ως συμβασιλιά του στη Λομβαρδία και τον Γκυ ως μάργραβο της Ιβρέας, περιοχής του Οίκου τους. Το 962 ο Γκυ έδωσε καταφύγιο στον Πιέτρο Δ΄ Καντιάνο, εξόριστο δόγη της Βενετίας. Οι δύο τους εκστράτευσαν εναντίον του Θεοβάλδου Β΄ δούκα του Σπολέτο και κατέλαβαν το Σπολέτο και το Καμερίνο.

Το 962 ο Άλνταλμπερτ επέστρεψε από την εξορία του στην Κορσική και προσπάθησε να ανακτήσει τον θρόνο του. Ο Γκυ και ο Κορράδος τον βοήθησαν στην πολιορκία της Παβίας, πρωτεύουσας της Λομβαρδίας. Έπειτα οι τρεις αδελφοί αποσύρθηκαν στα φρούρια γύρω από τις λίμνες Κόμο και Γκάρντα. Ο Όθων Α΄ της Γερμανίας κατάσχεσε τις γαιες του και τις παραχώρησε στον Γκυ επίσκοπο της Μόντενα.

Ένας στρατός Σουαβών υπό τον Μπούρχαρτ Γ΄ δούκα της Σουαβίας του επιτέθηκε το 965 και στον ποταμό Πο (Πάδο) έγινε μάχη. Ο Γκυ ήλθε προς βοήθεια του αδελφού του και σκοτώθηκε. Ήταν 25 ετών· ο Άνταλμπερτ διέφυγε στη Γαλλία.

## Πρόγονοι


## Πηγές
* Antapodosis ("Book of Retributions") III.1; IV.11-12; V.32.
* Philip Grierson and Mark Blackburn, Medieval European Coinage: Volume 1, The Early Middle Ages (5th-10th Centuries), (Cambridge University Press, 1986), 258.

Κατηγορία:Οίκος της Ιβρέας
Henkel

Η **Henkel AG & Company KGaA** είναι γερμανική εταιρεία χημικών και καταναλωτικών αγαθών που εδρεύει στο Ντίσελντορφ και ιδρύθηκε το 1876. Είναι μια πολυεθνική εταιρεία που δραστηριοποιείται τόσο στον καταναλωτικό όσο και στον βιομηχανικό τομέα. Η εταιρεία DAX 30, που ιδρύθηκε το 1876, είναι οργανωμένη σε τρεις επιχειρησιακές μονάδες παγκοσμίως (πλυντήριο & οικιακή φροντίδα, φροντίδα ομορφιάς, συγκολλητικές τεχνολογίες) και είναι γνωστή για μάρκες όπως Loctite, Persil και Fa, μεταξύ άλλων.
Κατά το οικονομικό έτος 2016, η Henkel ανακοίνωσε πωλήσεις 18,7 δισ. Ευρώ και λειτουργικό κέρδος 3,122 δισ. Ευρώ. Περισσότερο από το 80% των 51.350 υπαλλήλων της εργάζεται εκτός Γερμανίας.
## Ιστορία

Η εταιρεία ιδρύθηκε το 1876 στο Άαχεν ως Henkel & Cie από τον Fritz Henkel (έναν 28χρονο έμπορο που ενδιαφέρεται για την επιστήμη) και δύο ακόμη συνεργάτες. Πώλησαν το πρώτο του προϊόν, "Universalwaschmittel", ένα απορρυπαντικό που βασίζεται σε πυριτικό άλας.
Το 1878, για να επωφεληθεί από τις καλύτερες συγκοινωνιακές συνδέσεις και τις ευκαιρίες πώλησης, η Henkel μετεγκαταστάθηκε στην Ντίσελντορφ στον Ρήνο (η σημερινή της τοποθεσία). Το Ντίσελντορφ ήταν η πύλη προς την περιοχή του Ρουρ, η οποία έγινε η σημαντικότερη βιομηχανική περιοχή της Γερμανικής Αυτοκρατορίας από τον 19ο αιώνα και μετά. Εκείνη τη χρονιά, εμφανίστηκε το πρώτο γερμανικό απορρυπαντικό εμπορικού σήματος: η Bleich-Soda της Henkel, μια οικονομικά προσιτή τιμή που παρέχεται σε ανθεκτικές χάρτινες σακούλες. Κατασκευάστηκε από ύαλο και σόδα, ήταν το αποτέλεσμα της έρευνας του Fritz Henkel. Η σόδα λήφθηκε από τη Matthes & Weber στο Duisburg (η Henkel αγόρασε την εταιρεία αυτή το 1917 και την πώλησε το 1994).
Το 1879, ο Fritz Henkel εισήλθε ως μοναδικός ιδιοκτήτης στο μητρώο εταιρειών. Οι πωλήσεις της Bleaching Soda της Henkel αυξήθηκαν τόσο γρήγορα ώστε μέσα σε ένα χρόνο το εργοστάσιο που ενοικιάστηκε στην Schützenstraße στο Ντίσελντορφ ήταν ανίκανο να καλύψει τη ζήτηση. Η Fritz Henkel αποφάσισε να κατασκευάσει το δικό της εργοστάσιο με σιδηροδρομική σύνδεση.
Το 1883, για να βελτιώσει τη ρευστότητα και να αξιοποιήσει καλύτερα το προσωπικό πωλήσεων της εταιρείας, ο Fritz Henkel αποφάσισε να πουλήσει εμπορεύματα εκτός από τα απορρυπαντικά του. Οι πωλήσεις ξεκίνησαν το 1884. Το φάσμα περιελάμβανε το χρωματιστικό ultramarine, το γυαλιστερό άμυλο, το υγρό καθαριστικό, το βάζο για τον καθαρισμό, το εκχύλισμα βοδινού και το μπαχαρικό. Πολύ σύντομα η Henkel ανέπτυξε τη διεθνή παρουσία της - το 1886, η Henkel άνοιξε το πρώτο διεθνές γραφείο πωλήσεων στην Αυστρία. Ο Carl Pathe είχε πάει στη Βιέννη ως εκπρόσωπος το προηγούμενο έτος. Το 1893, η Henkel καθιέρωσε τους πρώτους επιχειρηματικούς δεσμούς της με την Αγγλία και την Ιταλία.

## Γνωστά προϊόντα
Μερικά γνωστά προϊόντα της Henkel είναι τα απορρυπαντικά Persil και Dixan, το σαμπουάν Fa και η κόλλα Pritt.

## Εξωτερικοί σύνδεσμοι
* 

Κατηγορία:Γερμανικά εμπορικά σήματα
Κατηγορία:Επιχειρήσεις της Γερμανίας
Unilever

Η **Unilever** είναι βρετανική εταιρεία διανομών καταναλωτικών αγαθών που εδρεύει στο Λονδίνο, στο Ηνωμένο Βασίλειο και στο Ρότερνταμ της Ολλανδίας. Τα προϊόντα της περιλαμβάνουν τρόφιμα και ποτά (περίπου το 40% των εσόδων τους), προϊόντα καθαρισμού, προϊόντα ομορφιάς και προϊόντα προσωπικής φροντίδας. Είναι η έβδομη πιο πολύτιμη εταιρεία της Ευρώπης.  Η Unilever είναι μία από τις παλαιότερες πολυεθνικές εταιρείες. Τα προϊόντα της είναι διαθέσιμα σε περίπου 190 χώρες.

## Μάρκες στην Ελλάδα
Η Unilever διαθέτει στο χαρτοφυλάκιο της έναν μεγάλο αριθμό από εμπορικά σήματα καταναλωτικών προϊόντων. Mερικά από τα εμπορικά σήματα που διατίθενται από την Unilever στην ελληνική αγορά είναι:

* Axe
* Aim
* Dove
* Skip
* Cajoline
* Omo
* Klinex
*Cif
* Svelto
* Ultrex
*Timotei
*Sunsilk
* Lux
* Brut
*Rexona
* Lifebuoy
* Hellmans
*Maille
* Knorr
*Iglo
* Pummaró
*Zwan
* Calvé
* Algida
* Ben & Jerry's
* Lipton

Παλαιότερα διέθετε και τις μάρκες Άλτις, Βιτάμ, Becel, Flora, Ελαΐς όμως τον Δεκέμβριο του 2017 αποσύρθηκε από την αγορά των λιπών και ελαίων και πούλησε αυτά τα εμπορικά σήματα στην εταιρεία Upfield.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις του Ηνωμένου Βασιλείου
Κατηγορία:Επιχειρήσεις τροφίμων
Κατηγορία:Πολυεθνικές εταιρείες
Κατηγορία:Κατασκευαστικές εταιρείες
Κατηγορία:Εταιρείες ιδρυθείσες το 1929
Κορράδος της Ιβρέας

O **Κορράδος** (ιταλ. *Corrado Conone*, απεβ. 1001) από τον Οίκο της Ιβρέας ήταν μάργραβος της Ιβρέας (970-1001) και δούκας του Σπολέτο & Καμερίνο (996-1001). 

## Βιογραφία
Ήταν ο τρίτος γιος του Βερεγγάριου Β΄ της Λομβαρδίας ("Ιταλίας") & μαργράβου της Ιβρέας και της Βίλλας των Μποζονιδών, κόρης του Μπόζο μαργράβου της Τοσκάνης.

Μεγαλύτεροι αδελφοί του ήταν ο Άνταλμπερτ της Λομβαρδίας και ο Γκυ μάργραβος της Ιβρέας. Ο Κορράδος έγινε από τον πατέρα του κόμης της Βεντιμίλια, μάλλον ο πρώτος της περιοχής. Στην εποχή του η Λομβαρδία με πρωτεύουσα την Παβία διεκδικούσε ανεξαρτησία από τον βασιλιά της Γερμανίας.

Οι *Gesta Mediolanensium* αναφέρουν ότι έκανε ειρήνη με τον Όθωνα Α΄ της Γερμανίας, ενώ ο πατέρας του και οι αδελφοί του όχι. Γι' αυτό το 957 έγινε κόμης του Μιλάνου. Το 962 ο Όθων Α΄ πήρε γαίες, που ανήκαν στον Γκυ και στον Κορράδο και τις έδωσε στον επίσκοπο της Μόντενα. Όταν το 965 ο Άνταλμπερτ εγκατέλειψε την Ιβρέα, ο Όθων Α΄ εγκατέστησε τον Κορράδο ως μάργραβό της. 

Με το γάμο του με την κόρη του Αρδουίνου κόμη του Τουρίνου επιβεβαίωσε τη συμμαχία με το γειτονικό Τουρίνο. Περί το 990 παραχώρησε την Ιβρέα στον γιο του εξαδέλφου του, τον Αρντουίνο, μετέπειτα βασιλιά της Λομβαρδίας.

## Οικογένεια
Νυμφεύτηκε πριν το 987 τη Ρικίλντα, κόρη του Αρδουίνου του *Φαλακρού* κόμη του Τουρίνο.

## Πρόγονοι


## Αναφορές


Κατηγορία:Οίκος της Ιβρέας
Κατηγορία:Δούκες του Σπολέτου
Εθνική Αγίας Λουκίας Κ-17 (ποδόσφαιρο ανδρών)

Η **Εθνική Αγίας Λουκίας Κ-17** είναι η εθνική, ποδοσφαιρική ομάδα της Αγίας Λουκίας για ποδοσφαιριστές κάτω των 17 ετών. Ελέγχεται από την Ποδοσφαιρική Ομοσπονδία Αγίας Λουκίας και είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής. Έδρα της ομάδας είναι το Τζορτζ Ότλουμ Στάτιουμ.

## Παραπομπές

Κατηγορία:Ποδόσφαιρο στην Αγία Λουκία
Κατηγορία:Εθνικές ομάδες ποδοσφαίρου Κ-17 Βόρειας Αμερικής
Ποδοσφαιρική Ομοσπονδία Αγίας Λουκίας

Η **Ποδοσφαιρική Ομοσπονδία Αγίας Λουκίας** είναι το επίσημο διοικητικό όργανο για το άθλημα του ποδοσφαίρου στην Αγία Λουκία. Ιδρύθηκε το 1979, την ίδια χρονιά που το νησί απέκτησε την ανεξαρτησία του. Η έδρα της ομοσπονδίας βρίσκεται στο Κάστρις, την πρωτεύουσα της χώρας. Είναι υπεύθυνη για τις εθνικές ομάδες ποδοσφαίρου και για τις τοπικές ποδοσφαιρικές διοργανώσεις.

## Παραπομπές

## Εξωτερικοί σύνδεσμοι
* Η ομοσπονδία  στην ιστοσελίδα της FIFA.
* Η ομοσπονδία στο Facebook
* Η ομοσπονδία στην ιστοσελίδα της CONCACAF

Κατηγορία:Ποδόσφαιρο στην Αγία Λουκία
Κατηγορία:Ομοσπονδίες μέλη της CONCACAF
La vache qui rit

Το **La vache qui rit** (**Η αγελάδα που γελά)** είναι τρίγωνο τυρί Γαλλικής προέλευσης το οποίο παράγει η εταιρεία **Fromageries Bel** απ' το 1865. 

Ο Λεόν Μπελ κατοχύρωσε στη Γαλλία το σήμα της αγελάδας που γελά το 1921, ήταν μάλιστα αυτός που έκανε το πρώτο σχέδιο.

## Παραπομπές


Κατηγορία:Τυριά
Κατηγορία:Γέλιο
Εθνική Αγίου Βικεντίου και Γρεναδίνων Κ-20 (ποδόσφαιρο ανδρών)

Η **Εθνική Αγίου Βικεντίου και Γρεναδίνων Κ-20** είναι η εθνική, ποδοσφαιρική ομάδα του Άγιου Βικέντιου και Γρεναδίων για ποδοσφαιριστές κάτω των 20. Ελέγχεται από την Ποδοσφαιρική Ομοσπονδία Αγίου Βικεντίου και Γρεναδίνων. Δημιουργήθηκε το 2001. Είναι μια από τις ισχυρότερες ομάδες στην Καραϊβική.

## Παραπομπές

Κατηγορία:Εθνικές ομάδες ποδοσφαίρου Κ-20 Βόρειας Αμερικής
Κατηγορία:Ποδόσφαιρο στον Άγιο Βικέντιο και Γρεναδίνες
Ποδοσφαιρική Ομοσπονδία Αγίου Βικεντίου και Γρεναδίνων

Η **Ποδοσφαιρική Ομοσπονδία Αγίου Βικεντίου και Γρεναδίνων** είναι το επίσημο διοικητικό όργανο για το άθλημα του ποδοσφαίρου στον Άγιο Βικέντιο και Γρεναδίνες. Ιδρύθηκε το 1979 ενώ έγινε μέλος της FIFA το 1988. Η έδρα της ομοσπονδίας βρίσκεται στο Κίνγκσταουν, την πρωτεύουσα της χώρας. Είναι υπεύθυνη για τις εθνικές ομάδες ποδοσφαίρου και για τις τοπικές ποδοσφαιρικές διοργανώσεις.

## Παραπομπές

## Εξωτερικοί σύνδεσμοι
*Η ομοσπονδία  στην ιστοσελίδα της FIFA.
*Η ομοσπονδία στην ιστοσελίδα της CONCACAF

Κατηγορία:Ποδόσφαιρο στον Άγιο Βικέντιο και Γρεναδίνες
Κατηγορία:Ομοσπονδίες μέλη της CONCACAF
Άγιος Ανδρόνικος Τρικώμου

Ο **Άγιος Ανδρόνικος Τρικώμου** () είναι χωριό στη χερσόνησο της Καρπασίας, στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Αμμοχώστου
Γουλιέλμος Β΄ της Βουργουνδίας

Ο **Γουλιέλμος Β΄**, γαλλ. Gullaume II (1061-1125) από τον Οίκο της Ιβρέας ήταν κόμης της Βουγουνδίας & του Μακόν (1095-1125) μαζί με τον θείο του Στέφανο Α΄.

## Βιογραφία
Ήταν το μόνο τέκνο του Ρενώ Β΄ κόμη της Βουργουνδίας & του Μακόν και της Ρεζίνας, κόρης και κληρονόμου του Κόνον κόμη του Όλτινγκεν (στο Μπάλε της Ελβετίας). Άλλος θείος του ήταν ο πάπας Κάλλιστος Β΄.

Το 1095 ο πατέρας του απεβίωσε στην Α΄ Σταυροφορία σε ηλικία 41 ετών.Τον διαδέχθηκε μαζί με τον θείο του Στέφανο Α΄. Το 1102 απεβίωσε και ο Στέφανος Α΄ και τον διαδέχθηκε ο γιος του Ρενώ Γ΄.

Μετά από ένα σχέδιο των βαρόνων εναντίον του, ο Γουλιέλμος Β΄ απεβίωσε το 1125. Τον διαδέχθηκε ο γιος του Γουλιέλμος Γ΄, που φονεύθηκε δύο έτη μετά σε ηλικία 17 ετών· ο Ρενώ Γ΄ έμεινε μόνος κόμης της Βουργουνδίας.

## Οικογένεια
Νυμφεύτηκε την Αγνή των Τσέρινγκεν, κόρη του Μπέρτολτ Β΄ δούκα της Σουαβίας και είχε τέκνα:
* Γουλιέλμος Γ΄ 1110-1127, κόμης της Βουργουνδίας.

## Πρόγονοι


## Πηγές
* Sword, Miter and Cloister: Nobility and the Church in Burgundy, 980-1198, Constance Brittain Bouchard (Cornell University Press; Ithaca, NY; 1982)
* The Crusade of 1101, James Lea Cate, A History of the Crusades: The First Hundred Years, ed.Kenneth Meyer Setton and M. W. Baldwin, (The University of Wisconsin Press, 1969).

Κατηγορία:Οίκος της Ιβρέας
Σίντνεϊ Τζέικομπ

Ο **Σίντνεϊ Τζέικομπ** (*[[λατινικό αλφάβητο]]: Sydney Montague Jacob*), ( Νταλχάουζι, Βρετανική Ινδία, 28 Οκτωβρίου 1879 - Σάρεϊ, Ηνωμένο Βασίλειο, 14 Φεβρουαρίου 1977), ήταν Βρετανός πρωταθλητής της αντισφαίρισης που εκπροσωπούσε στο κύπελλο Ντέιβις και τους Ολυμπιακούς αγώνες την Ινδία.

## Βιογραφία
Ήταν γιος του συνταγματάρχη Σίντνεϊ Λονγκ Τζέικομπ, παντρεύτηκε δύο φορές κι είχε έναν γιο και μία κόρη, από ένα παιδί σε κάθε γάμο. Γεννήθηκε στην Ινδία όπου έζησε έως τα 13 του όταν κι εστάλη από τον πατέρα του στη Βρετανία και σε θρησκευτικό σχολείο στο Σόμερσετ για να λάβει κανονική εκπαίδευση, του ιδίου δεν του άρεσε η φοίτηση εκεί, κυρίως η θρησκευτική κατήχηση, και από τότε ανέπτυξε κακές σχέσεις με τον πατέρα του που του επέβαλε την παραμονή του. 'Εν άγνοια του πατέρα του κέρδισε υποτροφία στο University College του Λονδίνου για να σπουδάσει μαθηματικά, ο πατέρας του διαφωνούσε και μετά δύο χρόνια κατάφερε να τον αναγκάσει να αφήσει τις σπουδές του στο κολέγιο, κι έφυγε για τις ΗΠΑ. Σε ηλικία 23 ετών επέστρεψε στην Ινδία όπου εργάστηκε σε δημόσια υπηρεσία.

Το 1928 στάλθηκε στη Νιγηρία ως δημόσιος υπάλληλος όπου έφυγε το 1934 για να πάει στην Αυστρία. Επέστρεψε στη Βρετανία το 1939 όπου κατά τη διάρκεια του Β΄παγκοσμίου πολέμου πρόσφερε τις υπηρεσίες του στο Υπουργείο επισιτισμού. 

## Αθλητική καριέρα
Συμμετείχε για την Ινδία στους Ολυμπιακούς Αγώνες του 1924 σε ηλικία 44 ετών, φτάνοντας στον προημιτελικό του απλού όπου έχασε από τον Γάλλο Ζαν Μποροτρά. Με τον συμπατριώτη Μοχάμεντ Σλεμ αγωνίστηκε στο διπλό των ανδρών και έφτασε στον δεύτερο γύρο. Συμμετείχε επίσης στο μεικτό με συμπαίκτρια τη Νόρα Πόλεϊ αλλά έχασαν στο δεύτερο γύρο έχοντας περάσει από τον πρώτο γύρο χωρίς αγώνα.

Στο κύπελλο Ντέιβις αγωνίστηκε για την Ινδία το 1921, 1923, 1924 και το 1925 με ρεκόρ 7 νίκες και 4 ήττες.

Έφτασε στα ημιτελικά στο γαλλικό πρωτάθλημα το 1925, όπου νίκησε τον Ζακ Μπρουγκνόν και τον Αντρέ Κομπέρ, πριν χάσει από τον Ρενέ Λακόστ, και στα προημιτελικά του Γουίμπλεντον το 1924 και στο διπλό το 1921. Στη Βρετανία ήταν φιναλίστ στο πρωτάθλημα του Σάρεϊ το 1921, του Κεντ το 1921 και του Κουίνς κλαμπ το 1923. Στο Βρετανικό πρωτάθλημα σε κλειστό γήπεδο ήταν πρώτος το 1925.

Δημοσίευσε ένα αυτοβιογραφικό βιβλίο με τίτλο *Favour for Fools in a Decadent Empire: A Skeletal Autobiography*.

## Παραπομπές


## Εξωτερικοί σύνδεσμοι
* 

Κατηγορία:Ινδοί αθλητές της αντισφαίρισης
Κατηγορία:Βρετανοί αθλητές της αντισφαίρισης